Polo Sumbawa

Polo Sumbawa panèka polo sè bâḍâ è propinsi Nusa Tenggara Bârâ', Inḍonèsia. Polo panèka èbâtessè kalabân Selat Alas è bun bârâ' (mèsaè kalabân Polo Lombok), Selat Sape è bun tèmor (mèsaè kalabân Polo Komodo), Samudra Hindia è bun lao', sarta Tasè' Flores è bun ḍâjâ. Kotta rajâna panèka Bima, sè bâḍâ è bâgiyân tèmor polo Sumbawa.

È ahèr abad ka-18, orèng Bâlândhâ maddhek kebbhun kopi è bâbâ ghunong Tambora bân kalabân ghânèka, nyèpta'aghi macemma kopi Tambora. Leddhu'en ghunong Tambora è taon 1815 panèka sala sèttongnga leddhu'ân sè palèng kowat salanjhângan bâkto, makalowar abu sè lowassa 160 km2 ka atmosfer. leddhu'ân ghunong panèka jhughân mamatè orèng kantos 71.000 orèng bân molaè periode pacelleppan sè èkennal mènangka "Tahun tanpa musim panas" (taon ta' kalabân mosèm panas) è taon 1816. Ta' korang, kabhudhâjâ'ân Tambora sè asambhung kalabân orèng Papua jhughân bhersè ḍâri leddhu'ân ghunong Tambora panèka.

 Wilajâ administratif 
Saccara administratif, Polo Sumbawa bâḍâ 4 kabupatèn bân sèttong kotta. Nyama kora bân kabupatènna panèka Kabupatèn Sumbawa Bârâ', Kabupatèn Sumbawa, Kabupatèn Dompu, Kabupatèn Bima, bân Kotta Bima.

 Sombher